ปารณ ชาตกุล

ผู้ช่วยศาสตราจารย์ ปารณ ชาตกุล เป็นสถาปนิก ภูมิสถาปนิกชาวไทย ปัจจุบันเป็นอาจารย์ประจำภาควิชาภูมิสถาปัตยกรรม คณะสถาปัตยกรรมศาสตร์ จุฬาลงกรณ์มหาวิทยาลัย 

ผศ.ปารณ สำเร็จการศึกษาระดับปริญญาตรีสาขาสถาปัตยกรรมภายใน จากจุฬาลงกรณ์มหาวิทยาลัย ด้วยเกียรตินิยมอันหนึ่ง (เหรียญทอง) จากนั้นได้เลือกเข้าศึกษาต่อจนจบปริญญาโท ในสาขาภูมิสถาปัตยกรรมในมหาวิทยาลัยเดียวกัน ผศ.ปารณ มีความเชี่ยวชาญพิเศษโดยเฉพาะด้านวัสดุพืชพรรณ การใช้ต้นไม้ สังคมพืช รวมถึงยังเป็นอาจารย์สอนทางด้านการออกแบบสถาปัตยกรรมภายในผสานกับภูมิสถาปัตยกรรม หรือที่เรียกว่างานภูมิทัศน์ภายในอาคาร (Interiorscape)

ผลงาน
อาจารย์ปารณ มีผลงานการเขียนหนังสือชื่อ เลียบขอบไพร ISBN 978-974-033-331-9 ซึ่งเป็นการบอกเล่าแนวคิดและประสบการณ์ที่น่าสนใจขณะที่พานิสิตศึกษาธรรมชาติในป่า ตลอดจนการเตรียมตัวศึกษาธรรมชาติทั้งพืชและสัตว์ โดยสอดแทรกด้วยเนื้อหาทางวิชาการในเบื้องต้น พร้อมภาพวาดและภาพถ่ายของผู้เขียนเองทั้งหมด ข้อมูลจากเว็บไซต์ศูนย์หนังสือจุฬาฯ

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นต่ำกว่าสายสะพาย ประจำปี ๒๕๖๓ , เล่ม ๑๓๘ ตอนพิเศษ ๓ ข หน้า ๘, ๑ พฤษภาคม ๒๕๖๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นต่ำกว่าสายสะพาย ประจำปี ๒๕๕๕ , เล่ม ๑๓๐ ตอนที่ ๑๖ ข หน้า ๖, ๑๔ กรกฎาคม ๒๕๕๖

 อ้างอิง 

หมวดหมู่:ภูมิสถาปนิก
หมวดหมู่:สถาปนิกชาวไทย
หมวดหมู่:อาจารย์คณะสถาปัตยกรรมศาสตร์
หมวดหมู่:นิสิตเก่าคณะสถาปัตยกรรมศาสตร์ จุฬาลงกรณ์มหาวิทยาลัย
หมวดหมู่:บุคคลจากโรงเรียนอัสสัมชัญธนบุรี